stanford-oval/wikipedia huggingface dataset:
בואנוס איירס (פרובינציה)
גאוגרפיה

שטחה של פרובינציית בואנוס איירס הוא 307,571 קמ"ר, והיא הפרובינציה הגדולה בארגנטינה. מבחינה גאוגרפית, שייכת הפרובינציה לאזור הפמפס. במרבית שטחה היא נמוכה מגובה של 100 מטר מעל פני הים, אך בדרומה מספר רכסים גבוהים יותר. בסיירה דה קורה מלאל וסיירה דה לה ונטנה, צפונית לבאיה בלנקה, מספר פסגות גבוהות יחסית: הר טְרֶס פִּיקוֹס (1,239 מ'), הר צ'אקו (1,025 מ') והר גואנקו (929 מ'). מזרחית לרכסים אלה רכס נמוך יותר, סיירה דל טנדיל, שגובה פסגתו הגבוהה ביותר 446 מ'.
אחד מהגורמים המשמעותיים לעיצוב תוואי הקרקע בפרובינציה הוא נהר סאלאדו, שראשיתו באגם אל צ'ניאר על גבול פרובינציית סנטה פה, והוא נשפך למפרץ סמבורובון, שבשפך ריו דה לה פלטה, מרחק 640 ק"מ משם. אגן הניקוז של הנהר מכסה למעלה ממחצית שטחה של הפרובינציה - כ-170 אלף קמ"ר. הפרש הגבהים בין מוצאו של הנהר לבין שפכו הוא 40 מ' בלבד, וגשמים רבים גורמים לעיתים להצפות בסביבתו. אחד הנהרות האדירים בעולם, נהר פרנה, מהווה את גבולה הצפוני של הפרובינציה עם אנטרה ריוס, והמשכו, ריו דה לה פלטה, הנחשב לנהר הרחב בעולם, מפריד בינה לבין אורוגוואי. קטע קצר של נהר נוסף, ריו נגרו, מהווה גבול בינה לבין פרובינציית ריו נגרו.
האקלים בפרובינציה אופייני לאזור הפמפס. האזורים המזרחיים, הקרובים יותר לאוקיינוס האטלנטי, גשומים יותר, וכמות המשקעים השנתית בהם היא כ-1,000 מ"מ בשנה, מרביתם יורדים בין אוקטובר למרץ. באזורים הפנימיים יותר כמות המשקעים השנתית היא כמחצית מכך. השפעה נוספת של האוקיינוס היא רוחות חזקות המנשבות באזורים הקרובים לחוף.
בדרום-מזרח הפרובינציה מספר מדבריות מלח, הנקראים סלינאס גראנדס.
דמוגרפיה

בואנוס איירס היא הפרובינציה המאוכלסת ביותר בארגנטינה. בשנת 2008 התגוררו בה כ-15 מיליון בני אדם, שהם כ-38% מאוכלוסיית המדינה. צפיפות האוכלוסין בפרובינציה נאמדה בכ-49 תושבים לקמ"ר, השיעור השלישי בגובהו במדינה, אחרי המחוז הפדרלי בואנוס איירס ופרובינציית טוקומאן. כשני שלישים מתושבי הפרובינציה מתגוררים במטרופולין של העיר בואנוס איירס ("גראן בואנוס איירס").
למעלה מ-96% מתושבי הפרובינציה חיים בערים. ברחבי הפרובינציה 29 ערים שבשנת 2009 חיו בהן למעלה מ-100 אלף תושבים, מתוך 55 ערים כאלה בארגנטינה כולה. הערים הגדולות בפרובינציה הן:
לה פלאטה (כ-732 אלף תושבים)
מאר דל פלאטה (כ-604 אלף תושבים)
באיה בלנקה (כ-304 אלף תושבים)
מרלו (כ-244 אלף תושבים)
קילמס (כ-231 אלף תושבים)
באנפילד (כ-224 אלף תושבים)
חוסה ס. פאס (כ-217 אלף תושבים)
לנוס (כ-212 אלף תושבים)
גרגוריו דה לפררה (כ-176 אלף תושבים)
הרלינגהאם (כ-174 אלף תושבים)
מבחינה מינהלית, מחולקת הפרובינציה ל-135 נפות הקרויות פרטידוס (Partidos), שהם המקבילה לדפרטמנטוס הנהוגים ביתר פרובינציות ארגנטינה.
כלכלה

כלכלתה של בואנוס איירס היא הגדולה ביותר בארגנטינה. בשנת 2006 נאמד התוצר בה בכ-107.6 מיליארד דולרים, כשליש מהתוצר בארגנטינה כולה. עם זאת, שיעור התוצר לנפש נמוך במעט מהממוצע במדינה, והוא עומד על כ-7,780 דולרים לאדם.
כ-40% מהתעשייה בארגנטינה מרוכזת בפרובינציה, והיא מגוונת למדי. בין היתר, יש בפרובינציה תעשיות כימיות, פרמצבטיות, מטלורגיות, רכב, מכונות ומנועים, טקסטיל ומזון. בשנת 2006 עמדו ההכנסות מיצוא תעשייתי בפרובינציה, לא כולל תעשייה שמקורה בתוצרת חקלאית, על כ-10 מיליארד דולרים.
ענפי החקלאות מהווים מקור לכ-5% מהתוצר בפרובינציה. היסטורית, גידולי הבקר הם הנפוצים ביותר, הם לתעשיית הבשר והן למוצרי חלב, אך יש גם גידולי כבשים, חזירים ועופות. בשדותיה של הפרובינציה נפוצים גידולי סויה, תירס, חיטה, חמניות ופשתן.
התיירות בפרובינציה היא ברובה תיירות פנים, והיא מתרכזת בעיקר בערי נופש לאורך חוף האוקיינוס האטלנטי, הגדולה והחשובה שבהן מאר דל פלאטה. מוקדי משיכה נוספים לתיירים מצויים באזור הדלתה של ריו דה לה פלטה, כגון העיירה טיגרה.
הקתדרלה של לה פלאטה
חוף הים של מאר דל פלאטה
באיה בלנקה
כנסיית סן אנטוניו דה פדואה במרלו
נהר סאלאדו, ליד העיר חונין
חואן מנואל דה רוסאס
איור קרב קסרוס
הרכבת של בואנוס איירס, שנות ה-70 של המאה ה-19
צילום לוויין של מטרופולין גראן בואנוס איירס
אלכס גדלקין

אלכס גדלקין (נולד ב-26 במרץ 1974) הוא איש ציבור ישראלי, שכיהן כראש העיר בפועל של נצרת עילית בין השנים 2013–2015. משנת 2016 מכהן כממלא מקום ראש העיר. יו"ר ועדת המשנה לתכנון ובניה, ראש רשות הרישוי, חבר ועדה מחוזית לתכנון ובניה.
ביוגרפיה

גדלקין נולד בברית המועצות ועלה לישראל בשנת 1990, לאחר מכן ובמהלך שנותיו הראשונות בישראל עבד כספר בנצרת עילית. התנדב והוביל ארגונים רבים בעזרה ותמיכה לכל האוכלוסיות
בשנת 2008 החל לכהן כחבר מועצת העיר נצרת עילית. כחבר מועצה החזיק גדלקין בתיק הקליטה, בתיק הצעירים ובתיק התרבות, ושימש כיו"ר ועדת היגוי לקליטה ועליה. שימש כסגן וכממלא מקום ראש העיר.
במרץ 2014 החליטה ועדת ההשעיה של משרד הפנים להשעות את ראש העיר שמעון גפסו לארבעה חודשים מכהונת ראש העירייה, ובתום תקופה זו הוארכה השעייתו בשלושה חודשים נוספים. בזמן השעייתו, נבחר גדלקין, ראש הסיעה הגדולה ביותר במועצת העיר, ישראל ביתנו, למלא את מקומו במינוי זמני כראש העירייה בפועל.
ב-19 בפברואר 2015 הורשע גפסו בבית המשפט המחוזי בחיפה בלקיחת שוחד בהמשך נגזר עליו עונש של 6 חודשי עבודות שירות וקנס בסך 20 אלף ש"ח, ללא קלון. כיוון שלא הוטל עליו קלון, חזר גפסו לכהן כראש העירייה וגדלקין סיים את תפקידו כממלא מקום ראש העיר. היועץ המשפטי לממשלה, יהודה וינשטיין, פנה בבקשה להשעות את גפסו פעם נוספת, עקב החשד הנוסף התלוי נגדו, ובעקבות זאת הוסכם שגפסו יצא לחופשה עד לסיום ההליך הפלילי. בתפקיד ראש עיריית נצרת עילית כיהן מאז חודש מאי נתנאל טויטו.
באפריל באותה שנה גפסו הורשע בתיק הראשון שבו הואשם ללא אות קלון, חזר למשרדו וגדלקין הודח. לאחר מכן פקידו על ידי מועצת העיר והוחלף בנתנאל טויטו.
בין השנים 2010–2015 עמד בראש דירקטוריון החברה לפיתוח נצרת עילית ובראש האגודה למלחמה בסרטן בנצרת עילית, תפקיד אותו הוא ממלא עד היום.
כיום גדלקין מכהן כממלא מקום וכסגן ראש העיר רונן פלוט, במקביל מכהן כיו"ר דירקטוריון המתנ"סים ויו"ר ועדת המשנה לתכנון ובניה בעיר נוף הגליל.
בשנת 2018 נבחר שוב לתפקיד ממלא מקום ראש העיר.
ב-2020 נבחר לחבר בוועדה מחוזית צפון תכנון ובניה.
באפריל 2022 נבחר לתפקיד יו"ר מרכז מפלגת "ישראל ביתנו".
ביוגרפיה > חיים אישיים

נכון לשנת 2014, גדלקין נשוי ואב לשניים.
הערות שוליים

↑   הילו גלזר, מי יציל את נצרת עילית?, באתר הארץ, 9 ביוני 2016
↑  רויטל חובל, אלי אשכנזי, ראש העיר נצרת עילית גפסו הושעה מתפקידו לארבעה חודשים, באתר הארץ, 5 במרץ 2014
↑  אחיה ראב"ד, ראש העיר נצרת עילית הורשע בקבלת שוחד, באתר ynet, 19 בפברואר 2015
ת"פ (חיפה) 37380-06-13 מדינת ישראל נגד שמעון גפסו ואחרים, ניתן ב-19 בפברואר 2015
↑  חן מענית, ‏עונש קל לשמעון גפסו: 6 חודשי עבודות שירות, בלי קלון, באתר גלובס, 26 באפריל 2015
↑  גור מגידו, ‏וינשטיין: לחדש את השעיית ראש העיר נצרת עילית שמעון גפסו, באתר גלובס, 7 במאי 2015
↑  עת"מ 2070-05-15 אלכסנדר גדלקין נגד שמעון גפסו ואחרים, ניתן ב-3 ביוני 2015
↑  ורד לוי, נצרת עילית: אלכס גדלקין הודח מתפקידו בעירייה, באתר mynet‏ עפולה, 8 ביוני 2015
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
אסמאעיל חסן

אסמאעיל אחמד קאדר חסן (בסומלית: Ismaaciil Axmed Khadar Xasan; נולד ב-23 במאי 1987) הוא כדורגלן עבר ג'יבוטי יליד צרפת אשר שיחק בעמדת הקשר.
קריירה

חסן נולד בהרגייסה ובגיל צעיר היגר עם משפחתו לליל שבצרפת. הוא התחיל את הקריירה שלו במחלקת הנוער של ליל, בהמשך עבר ללסקוין. בגיל 21 הצטרף לדאק 1904 מליגת העל הסלובקית. ב-16 באוגוסט 2008 ערך את הופעת הבכורה שלו בקבוצה בתיקו 1-1 נגד מ.פ.ק. רוז'ומברוק. במשך שלוש עונות בקבוצה רשם 52 הופעות בליגה ללא שער.
בשנת 2012 הצטרף לשלף מליגת העל האלג'יראית וכעבור זמן קצר חתם בצ'רנומורץ בורגס מליגת העל הבולגרית.
בינואר 2013 הצטרף לאימוניה של סטאד לאוואל הצרפתית, אך לבסוף חתם בחמאם א-ליף האלג'יראית. ביולי 2013 חתם בסאס אפינאל התוניסאית.
בשנת 2015 חתם בפטרולול פלוישט מליגת העל הרומנית. בהמשך הקריירה שיחק בוילפראנש בוז'ולה, קאלה, וילנו-אסק מטרופולין, אביאון וטורנה.
בשנת 2008 החליט לייצג את נבחרת ג'יבוטי. ב-31 במאי ערך את הופעת הבכורה שלו בנבחרת בהפסד 8-1 למלאווי. חסן שיחק 4 משחקים בנבחרת ללא שער.
אלכס ג'יימס (מוזיקאי)

| --- | --- |

 לידה:  21 בנובמבר 1968 (בן 55) בורנמות', הממלכה המאוחדת 
 שם לידה:  סטיבן אלכסנדר ג'יימס
 מוקד פעילות:  הממלכה המאוחדת 
 תקופת הפעילות:  מ-1989
 מקום לימודים:  מכללת גולדסמיתס, אוניברסיטת לונדון
 עיסוק:  בסיסט, עיתונאי, יצרן גבינות
 סוגה:  רוק אלטרנטיבי, בריטפופ, מוזיקה אלקטרונית 
 שפה מועדפת:  אנגלית 
 כלי נגינה:  גיטרה בס
 חברת תקליטים:  פרלופון
 שיתופי פעולה בולטים:  בלר
 בת זוג:  קלייר נייט
 צאצאים:  ג'רונימו, ארטמיס, גלילאו, סייבל וביאטריס
 www.blur.co.uk
 פרופיל ב-IMDb
 
סטיבן אלכסנדר ג'יימס (באנגלית: Steven Alexander James; נולד ב-21 בנובמבר 1968) הוא מוזיקאי ופזמונאי אנגלי, עיתונאי ויצרן גבינה. ג'יימס ידוע בעיקר כבסיסט של להקת בלר.
ביוגרפיה

ג'יימס נולד בבוסקומב, בורנמות' ולמד בבית הספר לדקדוק ממלכתי בורנמות', שם החל לנגן בלהקות. הוא סיפר כי הביטלס הם השראתו להמשיך למוזיקה, והצהיר: ″הייתי מחוץ לבית הספר עם אבעבועות רוח כשג'ון לנון נורה בשנת 1980. ביליתי את השבוע בצפייה בקלטת VHS של סרט הביטלס Help!, ששודר בטלוויזיה ביום מותו. אני עדיין צופה בזה פעם בשנה. ואז קניתי ספר שירים של הביטלס וגיטרה, הבנתי את צורות האקורד והתחלתי לנגן ולשיר. מעולם לא הסתכלתי לאחור."
בשנת 1988 פגש ג'יימס את חברו לעתיד גראהם קוקסון במכללת גולדסמיתס, שם למד ג'יימס צרפתית. קוקסון הכיר לג'יימס את חבריו הטובים דיימון אלברן ודייב רונטרי; אשר באותה תקופה היו חלק מלהקה בשם הקרקס.
בשנת 1989 הצטרף ג'יימס ללהקתו החדשה של קוקסון, אלברן ורונטרי, סימור, שלימים תיקרא בלר, בה חבר עד היום.
כיום ג'יימס חי באוקספורדשייר עם אשתו וחמשת ילדיו ומתפרנס מייצור גבינות וכתיבת כתבות לעיתונים שונים.
שיתופי פעולה מוזיקליים

שלא כמו אלברן וקוקסון, ג'יימס לא הוציא שום חומר סולו, אף שהיה מעורב בפרויקטים צדדיים משותפים אחרים. בשנת 1998 הקים ג'יימס את Fat Les עם השחקן קית' אלן והאמן דמיאן הירסט, והוציא (למעט שלושה אחרים) את שיר הנושא הבלתי רשמי "Vindaloo" למונדיאל פיפ"א בשנת 1998, שהגיע למקום השני במצעד הסינגלים בבריטניה. ג'יימס בנוסף גם כתב שירים למריאן פיית'פול וג'יין מקדונלד, ועבד עם פלורנס אנד דה משין.
כתיבה

אלכס ג'יימס הוא כתב אוכל של The Sun ויש לו טור שבועי, 'Alex James on All Things Food'; כמו כן טור קבוע על חיי החווה והמשפחה ב"סאנדיי טלגרף" שכותרתו "Mucking In". הוא גם כותב טור חודשי על גבינה למגזין Esquire. אלכס תורם למספר עיתונים בריטיים נוספים, כולל The Independent ,The Observer ,The Times, ו-The Sunday Times, וכן את מגזין Q ,The Spectator ו-The Idler.
אוטוביוגרפיה על החוויה של ג'יימס עם בלר, Bit of a Blur, פורסמה ביוני 2007 על ידי Little, Brown & Company. מאז היא תוארה כ"מדריך הסופי לבריטפופ".
אנדרה פיל

| --- | --- |
אין תמונה חופשית
 לידה:  3 בפברואר 1905 
 פטירה:  5 במרץ 2010  (בגיל 105) בריסטול, הממלכה המאוחדת 
 שם לידה:  Virot 
 מדינה:  צרפת 
 פרסים והוקרה:  אבירה בלגיון הצרפתי (1967)  קצינה בלגיון הכבוד (18 ביוני 2004)  מדליית הרזיסטנס (15 באוקטובר 1945)  צלב המלחמה 1939-1945 
 
אנדרה פיל (בצרפתית: Andrée Peel;‏ 3 בפברואר 1905 - 5 במרץ 2010) הייתה חברה בתנועת ההתנגדות הצרפתית במהלך מלחמת העולם השנייה. האוטוביוגרפיה שלה "ניסים קורים" פורסמה בצרפתית ובאנגלית, ואף עובדה לסרט עצמאי בשנת 2008. כינויה, אותו חלקה עם הסוכנת הבריטית איילין נירן, היה הסוכנת רוז (Agent Rose).
ראשית חייה

פיל נולדה בשם אנדרה מרתה וירוט בפברואר 1905. מעט ידוע על ילדותה.
היא ניהלה סלון יופי בנמל של העיר ברסט בצרפת.
מלחמת העולם השנייה

לאחר הפלישה הגרמנית היא הצטרפה לתנועת ההתנגדות ולקחה חלק בהפצת עיתונים חשאיים, אך מאוחר יותר מונתה לראש תת-אגף של ההתנגדות. פיל והצוות שלה השתמשו בלפידים כדי להנחות את מטוסי בעלות הברית למסלולי נחיתה מאולתרים, וסייעו לחיילים שנחתו בשטח צרפת להימלט אל צוללות וסירות. בדרך זו הם הצילו את חייהם של יותר ממאה חיילים, וסייעו ליותר מ-20,000 איש.
פיל נעצרה בפריז בשנת 1944, ונשלחה למחנה הריכוז רוונסבריק. בהמשך היא הועברה למחנה הריכוז בבוכנוולד, שם הייתה בדרכה לעמוד בפני כיתת יורים, כאשר הצבא האמריקאי הגיע לשחרר את המחנה. במהלך תקופה זו היא גם חלתה בדלקת קרום המוח ושרדה .  היא שמרה עד מותה את מדי האסירה שלה.
לאחר המלחמה

לאחר המלחמה, היא הכירה את בעלה לעתיד, אקדמאי אנגלי בשם ג'ון פיל (שאז היה עדיין סטודנט), בזמן שעבדה במסעדה בפריז, ומספר שנים לאחר מכן הם עברו אל העיירה לונג אשטון, ליד בריסטול. לבני הזוג לא היו ילדים.
בזמן שהתגוררו בלונג אשטון, אנדרה זכתה לביקורים רבים של מעריצים ופיתחה קריירה בעיסוק בהילינג ותזונה.
פיל נפטרה בשלווה בבית האבות למפטון האוס ב-5 במרץ 2010.
עיטורים והכרה

על פועלה במהלך המלחמה זכתה פיל במספר עיטורי כבוד חשובים:
מדליית החירות, הוענקה לה מטעם ארצות הברית (על ידי הנשיא אייזנהאואר)
אות מסדר השחרור, שהוענק לה מטעם צרפת
צל"ש המלך על אומץ לב, שהוענק לה מטעם בריטניה
מדליית ההתנגדות
תואר אבירת לגיון הכבוד הוענק לה ב-1967;הועלתה בדרגה בשנת 2004, כשאת הדרגות ענד לה אחיה, גנרל ארבעה כוכבים מוריס וירו.
צלב המלחמה
מכתב הוקרה אישי שקיבלה במהלך המלחמה מראש ממשלת בריטניה וינסטון צ'רצ'יל.
לרגל יום הולדתה ה-100, ב-3 בפברואר 2005, קיבלה מכתב מהמלכה אליזבת.
ראו גם

ההתנגדות הצרפתית
הערות שוליים

↑  "Miracles do happen". Loebertas. נבדק ב-4 בפברואר 2009. {{cite web}}:  (עזרה)
↑  "French war heroine film tribute" (באנגלית בריטית). 2008-07-27. נבדק ב-2023-08-17.
1 2 3 4    French Resistance heroine celebrates 104th birthday, The Telegraph, 4 February 2009
↑  "French war heroine film tribute". BBC News. 27 ביולי 2008. ארכיון מ-28 בפברואר 2009. נבדק ב-4 בפברואר 2009. {{cite web}}:  (עזרה)
↑  "War heroine toasts 104th birthday". BBC News. 4 בפברואר 2009. ארכיון מ-7 בפברואר 2009. נבדק ב-4 בפברואר 2009. {{cite web}}:  (עזרה)
↑  "Century for former French fighter". BBC News. 3 בפברואר 2005. ארכיון מ-8 בפברואר 2009. נבדק ב-4 בפברואר 2009. {{cite web}}:  (עזרה)
↑   Andrée Peel (Obituary), The Telegraph, 9 March 2010
↑  WWII heroine Andree Peel dies in Long Ashton aged 105 8 March 2010, BBC. Retrieved 10 July 2019
↑  Obituary in The Daily Telegraph (with two early pictures) 9 March 2010 The Daily Telegraph. Retrieved 10 July 2019
↑  "Find A Grave" page for Andree Marthe Virot Peel (includes early photo) findagrave.com. Retrieved 10 July 2019
↑  
"Décret du 16 avril 2004 portant promotion et nomination". JORF. 2004 (91): 7067. 17 באפריל 2004. DEFM0400331D. נבדק ב-8 במרץ 2009. {{cite journal}}:  (עזרה)
| --- | --- |
בקרת זהויות :  LCCN: nb99133365  VIAF: 56111927   WorldCat (עם VIAF): 56111927 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אנדרה פיל".
בורזוואר

בורזוואר (בהונגרית: Borzavár) הוא כפר במחוז וספרם שבמרכז הונגריה.
כמו יישובים רבים באירופה גם בבורזוואר מספר התושבים נמצא בירידה. כך, בשנת 1990 היה מספר התושבים 854 ובשנת 2020 רק 722 תושבים.
יהודי בורזוואר

בבורזוואר חיו יהודים בתקופות זמן שונות. ישנו תיעוד של יהודים ילידי הכפר שנרצחו בשואה.
| שנה | מספר היהודים בכפר | כלל האוכלוסייה |
| --- | --- | --- |
| 1880 | 19 | 930 |
| 1910 | 6 |  |
| 1920 | 7 |  |
| 1930 | 4 |  |
| 1941 | 4 | 1,436 |
הערות שוליים

↑  נתוני הכפר באתר הלמ"ס ההונגרי
↑  תיעוד יהודים מבורזוואר שנרצחו בשואה באתר יד ושם
↑  מפקדי האוכלוסין של יהודי הונגריה, 1993
| יישובים במחוז וספרם |
| --- | --- | --- |
| ערי המחוז | וספרם  |  |
| ערים |  אייקה •  בדצ'ונטומאי •  בלטונאלמאדי •  בלטונפירד •  בלטונפיזפה •  בלטונקנשה •  ברהידה •  דווצ'ר •  הרנד •  פאפא •  שימג •  טפולצה •  וארפלוטה •  זירץ |  |
| כפרים | סנטגאל • נמשסאלוק • יאשד • אשקי • אשי • פטפירדה • טש • וילוניה • צ'הבאניה • פרקשגייפי • הלימבה • קישלד • מגיארפולאן • ניראד • אץ' • סץ • אורקוט • וארושלד • אדוריאנהאזה • אגראליה • אפאצטורנה • בורסרצ'ק • צ'גלה • דברון • דובה • איסקאז • קמונד • קרקוסרצ'ק • קרטה • קישברז'ן • קישצ'ס • קישפיריט • קישסלש • קולונטאר • נגיאלאשון • נג'פיריט • נוסלופ • אורוסי • פוסטמישקה • שומלוינה • שומלוסלש • שומלובאשארהיי • שומלובצ'ה •  ויד • טישקוואר • אברהאמהג' • בדצ'ונטרדמיץ • בלטונאדריץ' • בלטונהניה • בלטונרנדש • גיולקסי • הגיישד • הג'מגש • קפולץ' • קאפטלנטוטי • קקוט • קישפאטי • קוואגוארש • קוושקאל • לשנצפלו • לשנצאישטוואנד • לשנצטומאי • מונושטורפאטי • נמשוויטה • רפושקה • רוופילפ • שלפלד • שאשקה • סנטבקאלה • סיגליגט • טליאנדרגד • אוז'ה • ויגאנטפטנד • זלהלאפ • בלטונאקרטיה • בלטונקנשה • בלטונפיזפה • צא'יאג • פלשארש • קיראיסנטאישטוואן • טיהאן • קינגש • ליטר • פפקסי • אלשוארש • אסופה • בלטונאקלי • בלטונצ'יצ'ו •  בלטונספזד • בלטונסלש • בלטונאודווארי • צ'ופק • לובאש • מונוסלו • אובודוואר • ארוונייש • פלוזנק • פצ'יי • סנטאנטלפה • סנטיאקבפה • טגיון • ואסוי • זאנקה • באנד • אפלן • היימאשקר • הארשקוט • הרנד • הידגקוט • מארקו • מנצ'היי • נג'וואז'ון • נמשוואמוש • פולה • שוי • סנטקיראיסבדיה • טוטוואז'ון • וספרמפאיס • ורשטו • אדאסטוול • בקוניאקו • בקונקופאן • בקונפלשקה • בקונשאג • בקונסנטאיוואן • בקונסיץ' • בקונטמאשי • בב • בקאש • צ'וט • דאקה • דברנטה • אג'האזשקסה • גנה • גצ'ה • גיץ • הומוקבדגה • קמנשהגייס • קמנשסנטפטר • קופ • קילשווט • לובאספטונה • מגיארגנץ' • מלומשוק • מרצלגרגיי • מרצלטה • מזלק • מיהאיהאזה • נג'אצ'אד • נג'דם • נג'גיימוט • נג'טבל • נמשגרז'ן • נמטבאניה • נוראפ • ניאראד • פאפדרשקה • פאפקובאצ'י • פאפשלמון • פאפטסר • טקאצ'י • אוגוד • ואניולה • וארקסה • וסר • וינאר • בז'י • בודורפה • צ'אברנדק • דברונץ • גוגאנפה • גייפיקאיאן • הטייפה • הוסטוט • קאפטלנפה • מגייר • נמשהן • ריגאץ' • שימגפראגה • סנטאימרפלווה • אוק • וספרמגלשה • זלארדד • זלגיימרה • זלמגייש • זלסגוואר • בקונבל • בקונאנה • בקוניאוסלופ • בקונסנטקיראי • בורזוואר • צ'סנק • צ'טן • דודר • לוקוט • נגייסטרגאר • אולספלו • פנזשגיור • פורווה • סאפאר |  |
| יישובים בנפת זירץ |
| --- | --- | --- |
| יישובים | זירץ • בקונבל • בקונאנה • בקוניאוסלופ • בקונסנטקיראי • בורזוואר • צ'סנק • צ'טן • דודר • לוקוט • נגייסטרגאר • אולספלו • פנזשגיור • פורווה • סאפאר |  |
ארל קייב

| --- | --- |
אין תמונה חופשית
 לידה:  23 ביוני 2000 (בן 24) וסטמינסטר, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2011 
 מקום לימודים:  Bede's Senior School 
 פרופיל ב-IMDb
 
ארל קייב (באנגלית: Earl Cave; נולד ב-23 ביוני 2000) הוא שחקן קולנוע וטלוויזיה אנגלי.
ביוגרפיה

קייב נולד בלונדון לזמר האוסטרלי ניק קייב ולשחקנית והמעצבת האנגלייה סוזי ביק. הוא גדל בברייטון שבמזרח סאסקס יחד עם אחיו התאום ארתור. יש לו גם שני אחים למחצה מבוגרים, לוק וג'תרו. הוא למד בבית הספר התיכון בדה, שם השתתף בהצגות תיאטרון. הוא איבד את אחיו התאום בתאונה ליד צוק בשנת 2015.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2018 | Old Boys | ילד מהמר #1 |  |
| 2019 | Days of the Bagnold Summer | דניאל בגנולד |  |
| 2019 | ההיסטוריה האמיתית של כנופיית קלי | דן קלי |  |
| 2022 | בית הספר לטוב ולרע | הורט |  |
| 2023 | The Sweet East | קיילב |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2017 | Born to Kill | אוסקר | מיני-סדרה |
| 2017 | סוף הפאקינג עולם | פרודו | פרק: "Episode 6"  |
| 2020 | אלכס ריידר | ג'יימס | עונה שנייה; 4 פרקים |
| 2021 | דומינה | טיבריוס הצעיר | 6 פרקים |
הערות שוליים

↑    Andrew Dickens, ‏Earl Cave interview: ‘I had to rebel by doing my homework’, The Telegraph, 5 June 2020(נדרשת הרשמה)
↑  Taylor, Trey (9 ביוני 2020). "Hardcore metal: Earl Cave in the role he was born to play". נבדק ב-3 באפריל 2021. {{cite web}}:  (עזרה)
↑  "Bede's Production of 'Great Expectations' Haunts and Harrows". Education Sussex. 2 בדצמבר 2016. נבדק ב-2 באפריל 2021. {{cite web}}:  (עזרה)
↑  Elgot, Jessica; Khomami, Nadia (15 ביולי 2015). "Nick Cave's son dies after Brighton chalk cliffs fall". נבדק ב-2 באפריל 2021. {{cite web}}:  (עזרה)
↑  Davies, Dean Mayo (10 בספטמבר 2019). "Earl Cave: rebel with a cause". נבדק ב-3 באפריל 2021. {{cite web}}:  (עזרה)
↑  Travis, Ben (28 באפריל 2020). "Days Of The Bagnold Summer Trailer: Earl Cave Is A Bored Metalhead In Simon Bird's Directorial Debut – Exclusive". נבדק ב-3 באפריל 2021. {{cite web}}:  (עזרה)
↑  Byrnes, Paul (20 בפברואר 2021). "Earl Cave stars in hysterical love song to suburban Britain". נבדק ב-3 באפריל 2021. {{cite web}}:  (עזרה)
↑  Campbell, Amy (1 בינואר 2020). "Earl Cave, Charlie Hunnam & George MacKay On Recreating The Legend Of Ned Kelly". נבדק ב-3 באפריל 2021. {{cite web}}:  (עזרה)
↑  Leishman, Rachel (24 במרץ 2021). "Netflix's 'The School for Good and Evil' Adds Nick Cave's Son to Cast". נבדק ב-24 במרץ 2021. {{cite web}}:  (עזרה)
↑  Kenny, Lucy (16 בינואר 2018). "Earl Cave as Frodo". נבדק ב-3 באפריל 2021. {{cite web}}:  (עזרה)
↑  White, Peter (24 באפריל 2019). "'Alex Rider': 'Game Of Thrones' Stars Brenock O'Connor & Stephen Dillane, 'Broadchurch's Andrew Buchan & 'Line of Duty's Vicky McClure Join Teen Superspy Drama". נבדק ב-3 באפריל 2021. {{cite web}}:  (עזרה)
באטלרס

שגיאות פרמטריות בתבנית:חברה מסחרית 
שימוש בפרמטרים מיושנים [ אנשי מפתח ]
| --- | --- |

 נתונים כלליים
 סוג:  חברה פרטית
 תקופת הפעילות:  1829–הווה (כ־195 שנים)
 מיקום המטה:  קלן 
 משרד ראשי:  קלן, גרמניה
 ענפי תעשייה:  קמעונאות 
 מוצרים עיקריים:  ריהוט, מתנות
 אנשי מפתח:  ירג פונקה, פרנק הולצאפפל, וילהלם יוסטן
 עובדים:  מעל 1,000
  
 www.butlers.com
 
באטלרס (Butlers GMBH & Co KG) היא רשת שיווק גרמנית, המשווקת אביזרים לבית, פריטי עיצוב, ריהוט ומתנות המגיעים מגרמניה ומחוץ לה, בכ-150 סניפים. עם מוטו של "Made for your home" (נוצר עבור ביתך), יחד עם הצגת רעיונות עיצוביים שהחברה יוצרת בעצמה, החברה, שבסיסה בקלן, מפעילה גם חנות מקוונת לגרמניה ולאוסטריה.
היסטוריה

באטלרס נוסדה בעיר נויס (Neuss), מהעסק המשפחתי של וילהלם יוסטן ובניו, בעלי חנות הכלבו יוסטן למטבח ולמשק הבית, שנפתחה בשנת 1829. בשנת 1999, האחים וילהלם ופול יוסטן, יחד עם פרנק הולצאפפל, פתחו בקלן את הסניף הראשון של באטלרס. ב-2005, נוסף לשם תת-הכותרת באטלרס שיווק בע"מ. חנויות ראשונות נפתחו בלונדון, ציריך ווינה. הסניפים בגרמניה, אוסטריה, שווייץ, ספרד ובריטניה מתופעלים עצמאית, הסניפים בהונגריה, אוקראינה ויוון מתופעלים בזכיינות.
משנת 2010, באטלרס פועלת בחמש ערים בגרמניה במתכונת של חנות-בתוך-חנות ברשת חנויות הכלבו גלריה קאופהוף.
בשיתוף פעולה עם חברת הסטארט-אפ סטיקפוגל מברלין, באטלרס הובילה את השירות האישי Made by you, בסיוע הלקוחות באינטרנט.
אלכס ג'ונס (מנחה וולשית)

| --- | --- |

 לידה:  18 במרץ 1977 (בת 47) אמנפורד, הממלכה המאוחדת 
 שם לידה:  Charlotte Alexandra Jones 
 מדינה:  הממלכה המאוחדת, ויילס 
 מקום לימודים:  אוניברסיטת אבריסווית' 
 פרופיל ב-IMDb
 
שרלוט אלכסנדרה ג'ונס (באנגלית: Charlotte Alexandra Jones; נולדה ב-18 במרץ 1977) היא מנחת טלוויזיה וולשית.
ביוגרפיה

ג'ונס נולדה בעיירה אמנפורד שבוויילס ויש לה אחות צעירה, היא התחנכה בבית ספר בשפה הוולשית, כילדה למדה בלט, תיאטרון, קולנוע וטלוויזיה באוניברסיטת אבריסטווית' וביצעה את מבחן הסיום שלה בספרד כשהשתתפה בתוכנית המציאות "Prickly Heat", לאחר סיום לימודיה החלה לעבוד ב-BBC.
משנת 2010 היא מנחה את מגזין הטלוויזיה "The One Show".
היא הייתה חברה בצוות עיתונאי ה-BBC שסיקר את חתונת הנסיך ויליאם וקתרין מידלטון, והיא שימשה ככתבת שטח בעיירת הולדתה של קייט מידלטון. היא הגישה את הניקוד של הממלכה המאוחדת באירוויזיון 2011.
בשנת 2011 השתתפה בעונה התשיעית של "Strictly Come Dancing" (הגרסה הבריטית של "רוקדים עם כוכבים") והגיעה למקום החמישי.
חיים אישיים

ב-6 בפברואר 2015, במהלך פרק של "The One Show", הוכרז כי ג'ונס התארסה לצ'ארלי תומסון, סוכן ביטוח ניו זילנדי. ב-31 בדצמבר 2015, נישאו הזוג בטירת קרדיף (אנ').
ב-22 בינואר 2017 נולד בנם הבכור.
הערות שוליים

1 2  James Robinson, Alex Jones to replace Christine Bleakley on The One Show, the Guardian, ‏2010-07-25 (באנגלית)
↑  Mainwaring, Rachel (2010-02-12). "Alex Jones: My decade on Welsh TV". walesonline. נבדק ב-2018-09-27.
↑  "BBC reveals new 'One Show' host". Digital Spy (באנגלית). 2010-07-25. נבדק ב-2018-09-27.
↑  The One Show, facebook.com
↑  Williams, Kathryn (2015-12-31). "The One Show presenter Alex Jones is getting married at Cardiff Castle today". walesonline. נבדק ב-2018-09-27.
↑  Minn, Hayley (2017-03-19). "Alex Jones reveals first picture of newborn son Teddy". mirror. נבדק ב-2018-09-27.
אניטה ברוקנר

| --- | --- |

 לידה:  16 ביולי 1928 הרן היל, הממלכה המאוחדת 
 פטירה:  10 במרץ 2016 (בגיל 87) לונדון, הממלכה המאוחדת 
 מדינה:  הממלכה המאוחדת 
 מקום לימודים:  קינגס קולג' לונדון, בית הספר לבנות "ג'יימס אלן" 
 שפות היצירה:  אנגלית 
 יצירות בולטות:  Hotel du Lac 
 פרסים והוקרה:  מפקדת במסדר האימפריה הבריטית (1990)  פרס בוקר (1984)  עמית החברה המלכותית לספרות 
 
אניטה ברוקנר (באנגלית: Anita Brookner;‏ 16 ביולי 1928 – 10 במרץ 2016) הייתה סופרת יהודייה-אנגלייה, מומחית לתולדות האמנות.
ברוקנר נולדה בלונדון, ורכשה את השכלתה בקינגס קולג' לונדון. בשנת 1967 הייתה לאישה הראשונה שקיבלה פרופסורה של סלייד באוניברסיטת קיימברידג'. מאז שנת 1977 היא חברה במכון קורטו לאמנות. עם זאת, מאז זכייתה בשנת 1984 בפרס בוקר על ספרה מלון האגם, היא נודעה יותר כסופרת, והיא פרסמה רומן אחד מדי שנה בממוצע.
עיקר הסיפורת שלה מתרחש בלונדון, ומופיעות בה לעיתים קרובות דמויות ממוצא יהודי, כמוה. יצירותיה חוקרות את ניכורה של דמות, על פי רוב נשית, שחייה השקטים, הבודדים רצופי דלות, אומללות ואהבות נכזבות. לעיתים קרובות משווים את סגנון כתיבתה לסגנונם של ג'יין אוסטן ושל הנרי ג'יימס.